ชวนคุยเรื่อยเปื่อย เลือกเวลาและสถานที่ บอกลา คุยต่ออย่าให้ขาดตอน
ถ้าเสียงคุณสดชื่น คนฟังก็จะสดชื่นตามไปด้วย ถ้าคุยกับเธอด้วยน้ำเสียงเป็นมิตร กระตือรือร้นที่จะฟังและตอบรับ เธอก็จะตอบกลับมาแบบเดียวกัน โทรไปแล้วเธอรับสายเมื่อไหร่ให้ทักทายพร้อมพูดคุย พอเธอพูดหรือเล่าก็คอยตอบรับเป็นระยะให้รู้ว่าตั้งใจฟังอยู่ เลือกใช้คำพูดให้เหมาะสมตามความสนิทสนมของคุณสองคน   ที่รัก! ทำไรอยู่? สวัสดีครับคนสวย! ทานข้าวหรือยังครับ? วันนี้อยากได้ยินเสียงเตงสุดๆ! ทำไรอยู่ คิดถึงเก๊าเปล่า? ถ้าเธอไม่ว่างรับสายจนตัดเข้าระบบฝากข้อความ ก็ให้พูดสั้นๆ แต่น่ารักประทับใจ เธอจะได้ดีใจว่าคุณคิดถึงกัน ไม่ได้คุยก็ส่งเสียงมาทักทายแทน   ถ้าคบกันมาพักหนึ่ง ก็พูดประมาณว่า ไม่มีไรหรอก แค่จะโทรมาบอกว่าคิดถึงสุดๆ!  แต่ถ้ารักนี้ยังใหม่ ก็อาจพูดว่า สวัสดีครับ สบายดีไหมครับ ไม่ได้เจอกันหลายวัน คิดถึงนะครับ  ทิ้งท้ายให้รู้ ว่าอยากให้เธอโทรกลับช่วงไหน จะได้ไม่คลาดกันไปมาแบบนี้ เช่น ผมซ้อมบอลเสร็จประมาณ 1 ทุ่ม ถ้าคุณว่างไว้ค่อยคุณกันนะครับ ปกติคนเราก็เป็นสัตว์สังคมอยู่แล้ว ขนาดกับคนแปลกหน้ายังหาเรื่องสัพเพเหระคุยกันแก้เก้อจนได้ ชวนคุยเรื่อยเปื่อยนี่แหละที่จะต่อยอดไปคุยกันลึกซึ้งขึ้นได้ คบกันใหม่ๆ แค่ได้คุยกันก็หรูแล้ว ไม่ต้องคิดเยอะ อะไรก็ได้ที่ง่ายๆ คุยแล้วสบายๆ ทั้ง 2 ฝ่าย   วันนี้คุณทำอะไรมาบ้าง ถามเธอเรื่องทีมฟุตบอลที่ชอบ ชวนคุยเรื่องงานโรงเรียน ชวนคุยเรื่องละครใหม่ที่เพิ่งออนแอร์ หรือหนังเข้าใหม่ที่คุณเพิ่งไปดูมา ถ้าคุยไปคุยมาเริ่มฝืน:ห้าม: ตัดบท หรืออยู่ๆ วางสายควร: ถามคำถามเพื่อเปลี่ยนไปคุยเรื่องที่น่าสนใจกว่า บอกให้รู้ว่าคุยกับเธอแล้วสนุกจัง แต่อย่าออกตัวแรง พูดกลางๆ แต่ให้เธอรู้สึกดีจนเป็นฝ่ายชวนคุย   โห นี่ 2 ทุ่มแล้วเหรอเนี่ย คุยเพลินเลย! นุ่นนี่แอบฮานะเนี่ย! จริงดิ โห แล้วไงต่อ!  นี่เราไม่เคยคุยเรื่องแบบนี้กับใครเลยนะเนี่ย ห้าม: ชมด้วยคำซ้ำๆ เดิมๆ แบบไม่จริงใจควร: ชมประมาณว่า สุดยอด แนนเล่าซะเราเห็นภาพเลย อาจจะส่งข้อความไปนัดเวลากันก่อน หรือรอจนแน่ใจว่าเธอสะดวกแล้วค่อยโทรหา อย่าโทรไปรบกวนเวลาส่วนตัว หรือบังคับกลายๆ ให้เธอต้องเลือกว่าจะคุยกับคุณหรือใช้เวลากับเพื่อนและครอบครัว ถ้าเธอติดชมรม ซ้อมกีฬา ทำงานพิเศษ หรือกินข้าวเย็นกับพ่อแม่อยู่ก็รอจนเธอเสร็จธุระแล้วค่อยโทร  ทักไปสัก 2 - 3 ชั่วโมงก่อนโทรคุยกัน ประมาณว่า เตง คืนนี้เก๊าโทรหาได้เปล่า? หรือ คืนนี้ทุ่มนึงผมโทรหาได้ไหม? ถ้าเธอไม่สะดวกก็โทรเวลาอื่น ขอแค่ว่างตรงกันก็พอ ถ้าเธอไม่ว่าง:ห้าม: หงุดหงิดหรืองอนควร: ถามต่อว่า แล้วพรุ่งนี้ล่ะ? หรือ พรุ่งนี้สอบ โชคเอนะ! เสาร์นี้ค่อยคุยกัน ดีไหม? สาวจะเปิดอกพูดความในใจถ้ารู้ว่าคุณอยู่คนเดียว ไม่มีใครมาแอบได้ยิน อย่าโทรหาเธอตอนคุณกำลังอยู่กับกลุ่มเพื่อน ยิ่งเปิดเสียงเธอออก speaker phone โดยไม่ขอก่อนนี่ยิ่งเสียมารยาท เธออุตส่าห์สละเวลามาคุยกับคุณแล้ว คุณก็ต้องทำเหมือนกัน ที่สาวเบื่อคือหนุ่มที่คุยฆ่าเวลาหรือคุยไปทำอย่างอื่นไปพลาง ต้องทำให้เธอรู้สึกว่าวินาทีนั้นเธอคือจุดสนใจของคุณ อย่าเพิ่งเล่นมือถือ แชท เม้นท์ ดูทีวี หรือคุยกับคนอื่นใกล้เคียง อย่าคุยกันจนเบื่อในครั้งเดียว เก็บไว้คุยวันหลังบ้าง บอกลาตอนยังคิดถึงกันจะดีกว่า อาจจะมีทิ้งท้ายไว้บ้าง ว่าไว้คราวหน้าเราค่อยคุยเรื่องนี้กัน บอกให้รู้ว่าเธอเป็นคนพิเศษ และอยากคุยกับเธออีก เผื่อเธอจะโทรหาคุณบ้าง พอรู้ว่าคุณก็อยากได้ยินเสียงเธอ   ไว้คุยกันอีกนะครับ! ว่างเมื่อไหร่โทรหาผมได้เลย คืนนี้ฝันถึงเจนแน่เลย ไว้คุยกันเรื่อยๆ นะ พรุ่งนี้เช้าเดี๋ยวส่งเมสเสจไปนะ! ทิ้งคำหวานที่เธอชอบก่อนจาก ประมาณว่ามุขวงใน ชื่อเล่นน่ารักๆ หรือคำชมชวนใจหวิว   แล้วคุยกันนะคนสวย ฝันดีจ้ะที่รัก! จุ๊บจู๊บ! เก๊ารักเตงนะ! ถ้าคนมันเคมีเข้ากัน คุยจุกจิกแป๊บเดียวเดี๋ยวก็ลงลึก เริ่มจากเรื่องพื้นๆ ถ้าถูกคอเดี๋ยวก็วกเข้าเรื่องส่วนตัว ถ้าอันไหนเป็นประโยคปลายเปิด ก็ชวนคุยต่อยอดทำความรู้จักกันเลย   เราก็หัดเล่นกีต้าร์อยู่! ทำไมพลอยถึงเลือกเรียนกีต้าร์อะ? ขับรถเป็นได้ 3 เดือนก็สอบใบขับขี่ผ่านแล้วเหรอ? นี่ถ้ามีรถป่านนี้ขับไปเองถึงเชียงใหม่แล้วแน่เลย 555 อีก 2 อาทิตย์ก็ปิดเทอมแล้ว! ดาวจะไปเที่ยวไหนรึเปล่า? ถ้าอยากคุยกันแบบจริงใจ ก็ต้องเผยความรู้สึกที่แท้จริง หลายคนไม่ค่อยยอมบอกว่าคิดหรือรู้สึกยังไงอยู่ เพราะกลัวถูกปฏิเสธหรือคิดไม่ตรงกัน ไม่ใช่ว่าเย็นชา ไม่แคร์ หรืออะไรหรอก ถ้าเห็นเธอสำคัญก็บอกไปเลยตรงๆ เธอจะได้มั่นใจว่าคิดตรงกัน   เจอกันทีไรสบายใจไปทั้งวันเลย ผมเห็นคุณครั้งแรกแล้วไปต่อไม่เป็นเลย เล่าให้ใครฟังก็ไม่มีใครเข้าใจเราเท่าแก้วเลย เธอจะได้อธิบายความคิดและความรู้สึกของเธอ คุณเองก็จะได้รู้รายละเอียดเกี่ยวกับเธอเพิ่มขึ้นด้วย อย่าเสียเวลาคุยกันแค่ ใช่ หรือ ไม่ใช่ ดีกว่า ห้าม: ถามชี้นำประมาณว่า รู้เลยว่าคุณ... หรือ คุณต้อง...แน่ๆควร: เปิดคำถามด้วย คุณ...ยังไง, ทำไม... และ อะไร... คุยคนเดียวได้ก็บ้าแล้ว เพราะงั้นต้องรู้จักฟังและตอบรับด้วย อย่าไปขัดคอหรือพูดแทรกเธอ ตั้งใจฟังเรื่องที่เธอเล่า แล้วรอจนเธอพูดจบค่อยถาม รวมถึงแสดงความสนใจให้เธอพูดต่อ   แล้วเป็นไงต่อ? แล้วแพรวว่ายังไง? ทำไมตองถึงชอบเค้กมากกว่าไอติม? จริงใจกับเธอหน่อย แต่อย่าหยาบคายหรือทำเธอเสียใจ จับน้ำเสียงดูว่าคุยเรื่องไหนแล้วเธอฟังดูตื่นเต้น ก็พยายามคุยเรื่องนั้นต่อ แต่เรื่องไหนยกมาแล้วเธอฟังดูเนือยๆ พูดแต่ ก็ไม่รู้สิ, คงงั้น หรือ มั้ง ก็ถึงเวลาย้ายหัวข้อ   เรื่องไหนคุยแล้วไม่โอเค นานๆ ไปจะจับทางได้เอง รู้แล้วก็ต้องระวัง คุยกันแต่เรื่องดีๆ ที่ทำให้สบายใจดีกว่า สะกิดแผลเก่า (พ่อแม่หย่ากัน แฟนทิ้ง ยายตาย) เพราะหวังตีสนิทไม่ใช่วิธีที่น่าลอง ถ้าเธออยากเล่าก็เล่าเอง อย่าไปคะยั้นคะยอให้เคืองกัน ออกตัวแรงไป ระวังเธอยันหน้าหงาย อย่าพูดจาหมกมุ่นหรือเป็นเจ้าเข้าเจ้าของเธอ อย่าวิจารณ์รูปร่างหน้าตาเธอแบบจาบจ้วง ระวังจะถูกเท ห้าม: ปิดตัวเอง ทั้งไม่แสดงอารมณ์ และไม่เล่าเรื่องส่วนตัวบ้างควร: สังเกตว่าเธอเปิดใจให้คุณแค่ไหน คราวหน้าจะได้เลือกเรื่องคุยถูก นัดทำอะไรร่วมกัน ระยะสั้นก็ไปกินข้าวดูหนัง หรือถ้าถึงเวลาก็วางแผนชีวิตระยะยาวซะเลย การคุยเรื่องพวกนี้ช่วยกระชับความสัมพันธ์ได้ เช่น ถามเธอว่าฝันอยากอยู่ในที่แบบไหน ไปเที่ยวที่ไหน อยากเลี้ยงหมาพันธุ์อะไร หรือบ้านในฝันประมาณไหน เรื่องพวกนี้คุยสนุกแถมฝึกจินตนาการ แต่คุยเบาๆ ไว้ จะหยอดนิดหยอดหน่อยก็ตามอารมณ์ อย่าถึงกับตกลงกันมั่นเหมาะว่าต้องทำวันไหนยังไง แค่มีเรื่องที่เห็นตรงกันและอยากทำร่วมกันบ้างก็น่าดีใจแล้ว ห้าม: โพล่งเรื่องแต่งงานหรือย้ายไปอยู่ด้วยกันก่อนเวลาอันควรควร: พูดเรื่องความฝันหรือความหวังในอนาคตแบบทีเล่นทีจริง
ทักทายอย่างแจ่มใส. ฝากข้อความหวานๆ. อุ่นเครื่องด้วยเรื่องดินฟ้าอากาศ. ชมเธอ. เอาเวลาที่เธอสะดวก. โทรคุยกันในที่เงียบๆ เป็นส่วนตัว. คุยแบบจดจ่อมีสมาธิ. ปิดจ๊อบก่อนฝืด. บอกเธอว่าคุยกันแล้วสนุก สบายใจ. ทิ้งท้ายให้ได้รอยยิ้ม. ต่อยอดเรื่องคุยกันอย่างเป็นธรรมชาติ. แสดงอารมณ์ตามจริง. ถามคำถามปลายเปิด. เป็นผู้ฟังที่ดี. คุยเรื่องไหนแล้วฝืน อย่าดันทุรัง. วางแผนอนาคต.
https://www.wikihow.com/Talk-to-Your-Girlfriend-on-the-Phone https://www.wikihow.com/Talk-to-Your-Girlfriend-on-the-Phone https://www.wikihow.com/Talk-to-Your-Girlfriend-on-the-Phone https://www.wikihow.com/Talk-to-Your-Girlfriend-on-the-Phone
Making Small Talk Choosing a Time and Place to Call Saying Goodbye Keeping the Conversation Going